cyanic-selkie/wikianc huggingface dataset:
Bryce Courtenay
Bryce Courtenay (1933–2012) was 'n Suid-Afrikaansgebore skrywer. Hy is veral bekend vir sy wêreldwye topverkoper, The Power of One. Courtenay het die grootste deel van sy volwasse lewe in Australië deurgebring en word as een van dié land se topverkoper outeurs beskou. Sy ander boeke sluit in The Night Country, Solomon’s Song, The Persimmon Tree, Sylvia en Jack of Diamonds.
Lewensloop
Arthur Bryce Courtenay is op 14 Augustus 1933 in Johannesburg in die Unie van Suid-Afrika gebore. Hy woon die grootste deel van jy kinderjare in 'n klein dorpie in die Lebomboberge en woon later die King Edward VII Skool in Johannesburg by.
Courtenay ontmoet sy toekomstige vrou in 1955 terwyl hy joernalistiek in Londen studeer. Hulle emigreer in 1958 na Sydney en trou in 1959. Hulle het drie seuns gehad, Brett, Adam en Damon.
Eid-moebarak
Eid-moebarak of geseënde eid (Persies: عید مبارک, Oerdoe: عید مبارک, Arabies: عيد مبارك) is 'n tradisionele Moslemse groet, wat gebruik word ter geleentheid van die Offerfees (Eid-oel-Adha) en die Suikerfees (Eid-oel-Fiter). Eid verwys na die fees en moebarak beteken "geseën". Dus beteken die groet iets soos "geseënde fees" en kan dit vergelyk word met die Christelike "geseënde Kersfees".
Bryce Courtenay
Lewensloop
In 1989 is sy eerste romans, The Power of One uitgegee. Die roman is ook verfilm en in 1992 met die roman Tandia opgevolg.
Eid-moebarak
In die Islamitiese wêreld bestaan daar ook talle ander groetformulerings ter geleentheid van hierdie feeste.
Unser Mund sei voll Lachens, BWV 110
Unser Mund sei voll Lachens, BWV 110, is 'n kantate van Johann Sebastian Bach.
Sewepassepad
Die Sewepassepad is die eerste pad wat tussen George en Knysna gebou was in die Wes-Kaap, Suid-Afrika. Die pad is deur Thomas Bain gebou en is in 1883 voltooi. Die pad is net suid van die Outeniekwaberge.
Geskiedenis
Die eerste pas wat voltooi is was die Phantompas in 1862. Die pas is vernoem na die spookmotte wat in die omgewing voorkom. Die pas is in 1882 oorgebou. Gedurende 1863 het Bain die roete tussen George en Knysna uitgelê, 'n afstand van 75 km. Die pad het Kaaimansrivier teen 1869 bereik en Woodville eers teen 1871. Woodville is 26 km vanaf George. Die ontdekking van goud by Karatara het veroorsaak dat die daar van die beplande roete afgewyk is en die pad is verder noord gebou by die Homtinirivier verby. Die Homtinipas is gedurende 1882 voltooi en die pad is amptelik geopen gedurende 1883.
Teenswoordig
Die Sewepassepad is 'n toerisme aantreklikheid en baie gewild onder die bergfietsryers. Daar is verskeie besienswaardighede langs die pad soos bv. die ou goudvelde by Millwood. Die bestaande N2 nasionale pad het die Sewepassepad vervang.
Let Wel
Die Kaaimansrivierpas tussen George en Wildernis is deel van die N2-nasionale pad en dus in werklikheid nie deel van die Sewepassepad nie.
Chronobiologie
402px|thumb|Die menslike "sirkadiese horlosie". Chronobiologie is ’n veld van biologie wat die periodiese (sikliese) verskynsel in lewende organismes ondersoek, asook hulle aanpassing by son- en maanverwante ritmes. Hierdie siklusse is bekend as biologiese ritmes. Die term "chronobiologie" kom van die antieke Griekse χρόνος (chrónos, "tyd") en biologie, wat beteken die studie, of wetenskap, van die lewe.
Chronobiologiese studies sluit in, maar is nie beperk tot, die vergelykende anatomie, fisiologie, genetika, molekulêre biologie en gedrag van organismes binne biologieseritmemeganika. Ander aspekte sluit in epigenetika, ontwikkeling, voortplanting, ekologie en evolusie.
Beskrywing
Die wisselings in tyd en duur van biologiese aktiwiteit in lewende organismes hou verband met baie noodsaaklike biologiese prosesse. Dit kom voor in diere (eet, slaap, paring, hibernering, migrasie, sellulêre hernuwing, ensovoorts), in plante (blaarbewegings, fotosintetiese reaksies, ensovoorts), in mikrobiese organismes soos swamme en eensellige organismes, en selfs in bakterieë, veral die sianobakterieë.
Die bes bestudeerde ritme in chronobiologie is die sirkadiese ritme, ’n siklus van rofweg 24 uur wat fisiologiese prosesse in al dié organismes reguleer. Die term "sirkadies" is afgelei van die Latynse circa ("omtrent") en diem ("dag"), want dit dui nie presies ’n dag aan as die organisme weggeneem word van eksterne aanwysers (soos die lig in die omgewing) nie. Dit word deur sirkadiese horlosies gereguleer.
Die sirkadiese ritme kan onderverdeel word in roetinesiklusse gedurende die dag van 24 uur:
Terwyl sirkadiese ritmes deur interne prosesse gereguleer word, kan ander biologiese siklusse deur eksterne seine gereguleer word. In sommige gevalle kan multitrofiese stelsels ritmes openbaar wat deur die sirkadiese horlosie van een van die lede aangedryf word (wat ook deur eksterne faktore beïnvloed kan word). Interne plantsiklusse kan die aktiwiteit van ’n bakterie reguleer omdat dit die beskikbaarheid van plantvervaardigde fotosintaat beheer.
Baie ander belangrike siklusse word ook bestudeer, insluitende:
Binne elke siklus is die tydperk waartydens die proses die aktiefste is, bekend as die "akrofase". Wanneer die proses op sy onaktiefste is, is die siklus in die "batifase" of "trogfase". Die spesifieke oomblik van grootste aktiwiteit is die "piek" of "maksimum" en van die minste aktiwiteit die "nadir".
Was mein Gott will, das g'scheh allzeit, BWV 111
Was mein Gott will, das g'scheh allzeit, BWV 111, is 'n kantate van Johann Sebastian Bach.
Jy en jou
Om iemand te jy en jou, wat as 'n (ge)jy-en-jouery bekend staan, is wanneer iemand as jy aangespreek word, of wanneer 'n eienskap, kenmerk of besitting van die aangesprokende met jou of joune gebesig word.
Jy-en-jou word ook gekoppel wanneer 'n mens op sy of haar voornaam aangespreek word (of slegs die van sonder om die titel "meneer", "mevrou", "mejuffrou", "dokter", "professor" ens. vooraan te gebruik).
In baie tale, waaronder moderne Engels, bestaan daar nie eintlik 'n gejy-en-jouery nie, maar 'n mens het ook daar die keuse om iemand op die voornaam aan te spreek of nie, sodat daar tog 'n vorm van jy-en-jouery bestaan.
Om iemand te jy-en-jou word oor die algemeen as onbeleefd ervaar, afhangende van die verhouding en ouderdom van die sprekers. In Nederlands en Afrikaans is dit tans die norm tussen mense wat mekaar ken en teenoor mense wat jonger as jy is. In Afrikaans word die 10-jaar reël gehandhaaf (wat natuurlik deur die aangesprokene se voorkoms geraai word). Volgens die etiket word van iedereen verwag om 'n vreemde met u aan te spreek, totdat een die inisiatief neem om te sê dat dit nie langer nodig is om aangespreek te word as u en/of meneer of mevrou nie. Tog geld die bogenoemde etiketreël nie altyd nie: Jy-en-jouery vind tog plaas as 'n verdagte (vreemde) persoon aangespreek of aggressief berispe word: "Hei, wat soek jy hier op my erf? Maak dat jy wegkom!" of "Wie dink jy is jy? Ek klap jou van my stoep af!".
Dit word nie soseer as jy-en-jouery geag wanneer teenoor ouer familielede of iemand binne 'n gesinsverhouding "jy en jou" gebruik word (bv. Mamma, kan jy die botter vir my aangee, asseblief?) as die regte titel of naam vooraf gebruik word nie. Dit sluit ook "oom" en "tannie" in. Wanneer iemand met gesag, hetsy voog, ouer of bestuurder sy/haar ondergeskiktes of kinders aanspreek as jy en jou, word dit nie as onbeleef beskou nie, maar as gesonde respek wat afgedwing word. Deesdae word u teenoor onderwysers en ouer mense of meerderes deur adolessente as 'n stremming beskou en selde gebruik; die keuse bestaan om die titel meermaal in 'n sin te herhaal ("Meneer, kan ek meneer help? Meneer se motor moet gewas word.") of om titels en enige persoonlike voornaamwoorde heeltemal weg te laat en die sin neutraal te maak ("Kan ek help? Hierdie motor moet gewas word."). Binne 'n Suid-Afrikaanse klasopset is dit ongewoon om "u" te gebruik teenoor 'n leerder, soos die geval van 16-jariges en ouer in Duitsland is. Hy/sy word altyd as "jy" aangespreek. In meervoudsvorm en klasverband word ook nie die meervoud-u gebruik nie, maar "julle" of eenvoudig "klas". Onder die jonger onderwysers en ouer leerders kom dikwels 'n oor en weer gejy-en-jouery voor wat nie altyd disrespekvol bedoel word nie.
Neefs en niggies word gewoonlik gejy-en-jou, omdat dieselfde familiale stratifikasie gedeel word. As hul ouer as 10 jaar is, kan die aanspreekvorm van die persoon eenvoudig gevra word, of Neef/Nig vooraan die noemnaam gebruik word.
'n Dier, plant, enige nie-menslike of nie-goddelike element word altyd as jy aangespreek.
Jason Rogel
Jason Rogel is 'n Amerikaanse akteur en vervaardiger. Hy is bekend vir sy rolle in die televisiereekse Kevin from Work (2015), This Is Us (2016), Raven's Home (2017), en Homecoming (2018).
Komeet McNaught
Die komeet McNaught of C/2006 P1 is op 7 Augustus 2006 ontdek deur Robert McNaught, 'n Australiese astronoom. Die komeet was sedert 12 Januarie 2007 gemaklik sigbaar met die blote oog vanaf die Noordelike Halfrond, maar is sedert 15 Januarie 2007 slegs vanaf die Suidelike Halfrond sigbaar. Komeet McNaught is die helderste komeet sedert die komeet Ikeya-Seki in 1965.
Jy en jou
Op die Afrikaanse Wikipedia, internetgroepe, forums en nuuswebwerwe word alle bydraers en gebruikers aangespreek as "jy en jou" om skanse van stywe formaliteit tussen die teks en die lesers te deurbreek, eerstens omdat hul anoniem en ouderdom onbekend is, tweedens om hul heel gemaklik te verwelkom en derdens om egalitarisme en samewerking onder die kollegas te bou. Dieselfde reël geld vir die lesers/kykers/luisteraars van onderskeidelik gedrukte media, moderne radiostasies, nuuslesings en Sondagpreke vanaf die kansel.
Dit geld in die Afrikaanssprekende sake-opset anders, waar kollegas, gewoonlik op dieselfde loopbaanvlak, mekaar wel onderlangs mag jy-en-jou, maar voor die (vreemde) klante/kliënte mekaar altyd professioneel en formeel sal aanspreek as "u" en die titels gebruik soos nodig. Indien die klant of kliënt goed bekend is, en daar is geen ander vreemdelinge by nie, mag informaliteit geskied. Formaliteit word behou by sakebriewe, wat beteken dat jy-en-jouery natuurlik nooit neergepen mag word nie. Tensy dit reklame is.
Teenoor God is jy-en-jouery 'n persoonlike saak. Uit die tradisionele Afrikaner-Calvinistiese oogpunt word God as ondeurgrondelike Opperwese en Voorsiener gesien wat nie direk genader kan word nie; slegs deur Christus, wat ook met dieselfde indirekte eerbiedige afstand genader word. Die formele U (met 'n hoofletter), word dan ook so genoteer in Die Bybel. Die Engelse thee, thou en thy is daarteenoor informeel, aangesien God met intieme vriendskap vereenselwig word (soos in die geval van Abraham en Dawid), waarin die klem val op volkome eerlikheid in die verhouding, selfs al kom die reguit, skerp en bitter kritiek in gesproke en geskrewe vorm (soos die Psalms) soms oneerbiedig voor.
Sien ook
Oom en Tannie (aanspreekvorm)
Ekspat
’n Ekspat (Engels: expatriate of expat) is ’n persoon wat tydelik of permanent in ’n ander land as sy of haar geboorteland woon as ’n immigrant. Die woord kom van die Latynse terme ex ("uit") en patria ("vaderland").
Ekspatriasie kan ook beteken "verbanning uit die vaderland".
Kransduif
Die Kransduif (Columba guinea) is 'n duif wat in groot dele van Afrika suid van die Sahara voorkom. Die kransduif het in groot getalle van sy oorspronklike habitat van steil kranse en berge na die dorpe en stede beweeg waar hy saam met die wildeposduif woon. Daar word vermoed dat die twee genera soms kruisteel. Daar heers onsekerheid oor die redes vir hul habitatuitbreiding na die stede, maar die hoë toringgeboue verskaf genoeg hoekies en lysies vir nesmaak en kom ruweg met die rotswande van hul natuurlike omgewing ooreen.
Voorkoms
Hierdie is 'n groot duif, 41 cm in lengte. Die rooibruin rug, witgespikkelde vlerke en blougrys romp is kenmerkend. Die kop is grys, en naby kan 'n rooierige, kaal vel rondom die oë gesien word. Die nek is bruin, met wit strepe, en die bene is rooi. Die roep is 'n doo-doo-doo. Die geslagte lyk eenders, maar onvolwassenes is bruiner as volwassenes.
Voeding
Die kransduif se kos is groente en hulle versamel in groot getalle waar graan of grondbone beskikbaar is.
Danneel Harris
Danneel Harris (gebore 18 Maart 1979) is 'n Amerikaanse aktrise. Sy is bekend vir haar rolle in die rolprente Ten Inch Hero (2007), Harold & Kumar Escape from Guantanamo Bay (2008), The Back-up Plan (2010), en A Very Harold & Kumar 3D Christmas (2011).
Klippiesaalwyn
Die Klippiesaalwyn (Aloe succotrina) is endemies aan die Wes-Kaap waar dit voorkom op kranse in die Kaapse Skiereiland, Hangklip en Hermanus gebiede. Dit word beskou as deel van die fynbos-bioom. Die plant word oor die algemeen 1 m hoog, soms tot 1,5 m. Die plant blom van Julie tot Augustus en die blomme is oranje-rooi.
Baikal-rob
Die Baikal-rob (Pusa sibirica) is een van die diersoorte van Siberië. Dit is inheems aan die Baikalmeer en is die kleinste robspesie. Hulle lewe die langste van alle robbe (tot 56 jaar vir wyfies).
Olimpiese Winterspele 2010
Die Paralimpiese Winterspele 2010 is tussen 12 en 21 Maart in Vancouver gehou.
Toewysing
Vancouver is op 2 Julie 2003 tydens die 115de IOK-sitting in Praag as die gasheer van die Olimpiese Winterspele in 2010 aangewys. Ander kandidate was: Andorra la Vella (Andorra), Bern (Switserland), Harbin (China), Jaca (Spanje), Pyeongchang (Suid-Korea), Salzburg (Oostenryk) en Sarajevo (Bosnië en Herzegowina).
Die stemming het as volg verloop:
Sporte
86 items het deel uitgemaak van die Olimpiese Winterspele 2010. Die agt sportsoorte wat gekategoriseer is as yssportsoorte is: Bobslee (bobsleigh), rodel (luge), skeleton, yshokkie (ice hockey), kunsskaats (figure skating), langbaanskaats (speed skating), kortbaanskaats (shorttrack) en ysbal (curling). Die drie sportsoorte wat as alpyns, ski en sneeuplank gekategoriseer is, is: Alpeski (alpine skiing), vryski (freestyle skiing) en sneeuplankry (snowboarding). Die vier sportsoorte wat as Nordies gekategoriseer is, is: tweekamp (biathlon), heg-en-steg-ski (cross country skiing), skansspring (ski jumping) en Noorse kombinasie (nordic combined).
7 Olimpiese sporte in 15 dissiplines is tydens die Spele beoefen. • 4
Kalender
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.
Deelnemende nasies
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 4
Suid-Afrikaanse deelname
Suid-Afrika het aan hierdie Winterspele deelgeneem, maar kon geen medaljes verower nie.
Getal medaljes
[[Lêer:2010 Winter Olympic Games Medals map.svg|duimnael|400px|Kaart van medaljes volgens lande:
vertoon lande, wat ten minste een silwer medalje gewen het.
vertoon lande, wat ten minste een brons medalje gewen het.
vertoon lande, wat geen medaljes gewen het nie.
vertoon lande, wat nie aan die Olimpiese Winterspele 2010 deelgeneem het nie.]] Hier is die top tien lande wat medaljes by die Spele verower het:
Wes-Sussex
Wes-Sussex (Engels: West Sussex) is die graafskap saamgestel uit die westelike dele van die historiese graafskap Sussex. In 1974 is Sussex verdeel om die huidige Oos-Sussex en Wes-Sussex te vorm.
Wes-Sussex is in die suidooste van Engeland geleë en het in 2017 'n geskatte bevolking van 8520 400 gehad.
Kwartsiet
Kwartsiet is 'n harde, ongefolieërde metamorfe gesteente, wat oorspronklike 'n suiwer kwartssandsteen was. Die oorspronklike sandsteen is deur middel van temperatuur en druk omgeskakel na kwartsiet. Hierdie proses vind gewoonlik d.m.v. tektoniese drukking in orogenetiese belde plaas.
Suiwer kwartsiet se kleur wissel gewoonlik van wit na grys, maar kan ook verskeie ander kleure hê soos geel, groen, blou, oranje, a.g.v ander minerale. Skakerings van pienk tot rooi is a.g.v. die teenwoordigheid van ysteroksied (Fe2O3).
Tydens die metamorfe proses waartydens sandsteen omskakel na kwartsiet, herkristalliseer die individuele kwartskorrels langs die korrelgrense (tesame met die "sementmateriaal") om 'n massa kwartskristalle te vorm. Tydens hierdie metamorfoseproses word die meeste of al die sedimentêre teksture van die oorspronklike sandsteen vernietig.
Ortokwartsiet is 'n baie suiwer sandsteen wat hoofsaaklik uit goedgeronde kwartskorrels bestaan, wat deur 'n kwartsryke sement gebind word. Dit bestaan gewoonlik uit 99%+ SiO2, met baie klein hoeveelhede ysteroksied, en spoorminerale soos sirkoon, rutiel en magnetiet wat baie weerstandbiedend is.
Omrede kwartsiet by atmosferiese temperatuur- en druktoestande baie stabiel is, bied dit goeie weerstand teen chemiese verwering. Dus vorm dit baie keer riwwe en kranse a.g.v. die positiewe verwering. Omrede kwartsiet uit bykans suiwer kwarts bestaan, bevat die grond wat daaruit vorm baie min voedingstowwe, en die riwwe en landskappe wat hieruit spruit is gewoonlik yl begroei. Die sandoppervlaktes word dus vinnig en maklik verweer.
Voorkoms
In Suid-Afrika kom kwartsiet algemeen voor in die Witwatersrandsupergroep, veral in die Sentrale randgroep. Laasgenoemde is alom bekend vir die gouddraende erts.
Montsoreau
Montsoreau is 'n stad in die wes-Franse département Maine-et-Loire met 'n bevolking van sowat 447. Die dorp is deur die vereniging Les Plus Beaux Villages de France as een van die mooiste dorpe in Frankryk gelys.
Jim McGreevey
James Edward (Jim) McGreevey (gebore 6 Augustus 1957) is 'n Amerikaanse Demokratiese politikus. Hy was die 52ste goewerneur van die deelstaat New Jersey van 15 Januarie 2002 tot 15 November 2004 toe hy bedank het, drie maande nadat hy in die openbaar verklaar het hy het 'n buite-egtelike verhouding met 'n man, wat hy in diens geneem het, gehad. Met die bekendmaking van sy oriëntasie op 12 Augustus 2004 was hy vir die daaropvolgende drie maande die eerste en tot dusver enigste openlike gay goewerneur in die geskiedenis van die Verenigde State van Amerika.
Kaapse Vlakte
Die Kaapse Vlakte verwys na 'n sanderige gebied wat van die Kaapse Skiereiland na die binneland strek en die grootste gedeelte van die landengte tussen Tafelbaai en Valsbaai dek. Dit strek ongeveer tot teenaan Somerset-Wes. Die nasionale pad N2 loop deur die Kaapse Vlakte.
In betreklik onlangse geologiese tydperke is die Vlakte deur die see bedek. Daar was selfs 'n keer sprake om weer 'n kanaal te graaf van Valsbaai na Tafelbaai. In die vroeë jare was dit nouliks bevolk. Daarom was dit die aangewese plek om brandhout te versamel en beeste te laat wei. Ook het die inwoners van die stad daarlangs met hul waens na die binneland gery. Die gevolg was die algehele vernietiging van die natuurlike plantegroei. Dit het die suidoostewind (die Kaapse Dokter) in staat gestel om die los sand weg te waai. Tot in die middel van die 19de eeu is die paaie na die binneland gereeld deur die sand toegewaai. Die oplossing was om portjacksonbome (Acacia saligna) en rooikrans (Acacia cyclops) daar aan te plant. So is die sandduine suksesvol gestabiliseer, maar die akasias het buite beheer versprei.
Voor 1950
Die bekende Engelse natuurkundige William John Burchell het in 1811 opgemerk dat die diep sand van die Vlakte reis per kar of wa uiters moeilik maak. Die situasie is vererger deur 'n wydverspreide tekort aan brandhout, wat veroorsaak het dat brandhoutversamelaars die relatief min inheemse struike en bome wat die sand gestabiliseer het, afsny.
In die tweede helfte van die 19de eeu is die gebied heeltemal ingeneem deur uitheemse plantegroei, hoofsaaklik van Australiese oorsprong. Die plante het hakeas en veral wattelbome (genus Acacia) ingesluit. Die belangrikste rede vir hierdie binnedringing lê in besluite wat deur die koloniale owerhede geneem is. Dit was 'n era voor die koms van moderne tegnologiese metodes vir die aanlê van permanente paaie, en in daardie dae was die Kaapse Vlakte 'n enorme vlakte van ongestabiliseerde sandduine wat na willekeur deur die wind rondgewaai is. Dit het die reis tussen Kaapstad en die binneland baie moeilik gemaak, veral vir die groot ossewaens van destyds. Die owerhede het besluit om die sand te probeer stabiliseer met plante wat inheems is aan die Britse kolonies Nieu-Suid-Wallis en Wes-Australië.
Die vroegste invoer van wattel was in 1827. Enorme aanplantings is in die 1840's en 1850's gedoen en die werk het tot lank ná 1875 voortgegaan.
Destyds het die plan goed gewerk: Die sand is minder rongewaai. Die prys wat egter ekologies betaal is, was dat die Kaapse Vlakte deur indringerspesies bedek is. Die afgelope paar jaar is ernstige pogings aangewend om van hierdie vreemdelingplante ontslae te raak.
Sedert 1950
Die Kaapse Vlakte het die afgelope halfeeu revolusionêre verandering ondergaan. In 1950 was die gebied feitlik onbewoon. Daar was 'n enkele, smal pad oor die Vlakte van Kaapstad na die Strand wat tussen rye uitheemse rooikransbosse geloop het, en 'n mens kon kilometers ver reis sonder om 'n teken van bewoning te sien, met 'n paar heinings en 'n handjievol plaashuise. Inheemse wildsbokke het na willekeur tussen die digte ruigtes wattels rondgeswerf. Die weermag het die gebied vir militêre oefeninge gebruik en die paar boere wat die Vlakte bewoon het, het 'n bestaan verdien deur groente te kweek in kolle relatief swak grond tussen die dorre duine. Moderne geriewe soos telefone was onbekend, drinkwater is in tenks van dakke opgevang en kamers is snags deur olielampe verlig.
Die era van sand en wildsbokke het egter in minder as 'n generasie heeltemal verdwyn. Groenteboerdery het voortgeduur, maar in 'n baie mindere mate, omdat verstedeliking groot dele in 'n kort tydperk geraak het. In die apartheidsera het rasgebaseerde wetgewing, soos die Groepsgebiedewet, "nie-blanke" mense uit sentraler stedelike gebiede gedwing om óf na regeringsgeboude townships of informele nedersettings op die Kaapse Vlakte te trek óf onwettig in die wit gebiede van die Kaap te woon. Groot behuisingsprojekte is op die Vlakte gebou, meestal as deel van die groter poging van die nasionalistiese regering om die sogenaamde Kleurlinggemeenskap uit die sentrale en westelike gebiede van Kaapstad te verwyder wat ingevolge die Wet op Groepsgebiede as wit gebiede aangewys is. Dit het beteken dat slegs "blankes" permanent daar kon woon; onder die apartheidstelsel was swart Afrikane amptelik burgers van die onafhanklike tuislande en is hulle as tydelike trekarbeiders, dus inwonende werkers, beskou.
Kinders van die aanvanklik hoofsaaklik Xhosa-trekarbeiders wat in die Kaapstad-omgewing gebore is en grootgeword het, is onder apartheid aangewys as inwoners van Bantoestans, maar baie was verplig om onwettig in die gebied te woon. Dit het verder bygedra tot die groei van informele nedersettings. Onder apartheid is nie verwag dat swart trekarbeiders nie na hul tuislande sou terugkeer nie, wat nie naturalisasie moontlik gemaak het nie. Boonop het ander groot townships (soos Khayelitsha en Gugulethu) se swart mense op die vlakte grootgeword as 'n produk van meestal informele nedersetting. Hulle is egter ook in 'n mindere mate deur die regering verplaas na gebiede waar "blikkiesdorpe" ontstaan het. In 1993 het Kaapstad 'n agterstand van ongeveer 40 000 huise gehad, en met die aantal mense wat jaarliks uit die plattelandse gebiede migreer, neem die agterstand toe. Een van die belangrikste prioriteite van die HOP (Heropbou- en Ontwikkelingsprogram) is om huise te bou.
Sedert die einde van apartheid is hierdie gemeenskappe nie meer wetlik gebonde aan rassebeperkings nie; maar geskiedenis, taal, ekonomie en etniese politiek dra steeds by tot die homogeniteit van die plaaslike gebiede. Die meeste inwoners van Mitchells Plain praat byvoorbeeld waarskynlik steeds 'n dialek van Afrikaans, saam met Engels. Óf hulle óf hul ouers is onder apartheid as "Kleurlinge" aangewys; die meeste inwoners van Khayelitsha praat steeds Xhosa en Engels en óf hulle óf hul ouers is onder apartheid as swart aangewys. Nietemin het sommige gebiede van die Kaapse Vlakte 'n toenemende diversiteit aan inwoners, met Xhosa-sprekende mense wat toenemend opvallend is in sommige voorheen hoofsaaklik Afrikaanssprekende gebiede.
Kultuur en godsdiens
Die musiek strek van die ernstige jazz van Abdullah Ibrahim en Basil Coetzee en hul volkslied "Mannenberg" (vernoem na 'n Kaapse Vlakte-township), tot die borrelende poptreffers van Brenda Fassie en 'n nuwe hip-hop-beweging.
Die godsdienstige gemeenskappe sluit in (om maar net 'n paar te noem), Afrikaanssprekende gemeentes van die Nederduitse Gereformeerde Kerk, Rastafariërgemeenskappe, mense wat tradisionele Xhosa-gebruike beoefen, sinkretiese Xhosa- Christelike kerke, Evangeliese Christelike kerke en die grootste Moslemgemeenskap in Suider-Afrika (dit stam van die historiese Kaapse Moslemgemeenskap, wat van die 17de eeu dateer).
Misdaad
Die Kaapse Vlakte is een van die gewelddadigste gebiede in Suid-Afrika. Baie gemeenskappe van die Vlakte bly in die een of ander mate van armoede. Ernstige sosiale probleme sluit in 'n hoë werkloosheidsyfer en hoë vlakke van bendebedrywighede.
Ontwikkelingsprojekte ná apartheid, soos die HOP, het ook gelei tot gewelddadige konflik binne sommige gemeenskappe. Van 2014 af sluit pogings om bendes te bestry Hanover Park se Ceasefire-program in, waar voormalige bendelede hul ervarings gebruik om bendegeskille te bemiddel en jong mans en vroue te help om hul bendebedrywighede te staak.
'n Wye verskeidenheid gemeenskapsbemagtigingsorganisasies werk onvermoeid om armoede, misdaad en gesondheidsprobleme te bekamp, en die rol van die burgerlike samelewing in baie dele van die gebied is relatief opsigtelik.
Voorstede
Voorstede op die Kaapse Vlakte sluit in:
Harald Heide-Steen Jr.
Harald Heide-Steen Jr. (18 Augustus 1939 – 3 Julie 2008) was 'n Noorse akteur, regisseur, en vervaardiger. Hy was bekend vir sy rol in die televisiereeks Karl & Co (1998).
Barbara Tennant
Barbara Tennant (19 Mei 1892 – 18 Maart 1982) was 'n Engelse aktrise. Sy was bekend vir haar rol in die rolprent The Infidel (1922).
Der Herr ist mein getreuer Hirt, BWV 112
Der Herr ist mein getreuer Hirt, BWV 112, is 'n kantate van Johann Sebastian Bach.
Greg Louganis
Greg Louganis (29 Januarie 1960) word beskou as een van die wêreld se grootste duikers.
Hy het op die ouderdom van 10 mededingend begin duik en sy eerste Olimpiese medalje op 16 in 1976 gewen. Op 24 was hy die eerste man in 56 jaar wat twee medaljes in swem kon wen en in 1988 het hy, toe hy teen duikers wat twee keer jonger as hy was geduik het, die eerste duiker in die geskiedenis geword wat twee keer agtereenvolgens twee goue medaljes op 'n Olimpiese Spele kon wen.
Louganis het bekend gemaak dat hy gay is tydens die Gay-spele van 1994 in New York. Die volgende jaar het hy opspraak verwek toe hy bekendmaak dat hy reeds sewe jaar lank MIV-positief was.
Herr Jesu Christ, du höchstes Gut, BWV 113
Herr Jesu Christ, du höchstes Gut, BWV 113, is 'n kantate van Johann Sebastian Bach.
Thalys
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Thalys
Internasionale gemeenskaplike onderneming
Koöperasie met beperkte verantwoordelikhede volgens Belgiese reg
Leuse
Bienvenue chez nous ("Welkom by ons")
Hoofkwartier
(Brussel)
Aandeelhouers
62% SNCF 28% SNCB 10% Deutsche Bahn
Agnès Ogier, CEO
Produk
Webtuiste
www.thalys.com
Thalys [ˈtaːlɪs] is 'n Europese hoëspoedtrein wat op die Franse TGV-tegnologie gebaseer is.
Thalys is nie afkorting nie, maar 'n kunswoord of ligatoom wat deur bemarkingstratege ontwikkel is. Hierdie kunswoord kan in alle taalgebiede, waar Thalys-treine loop, ewe maklik uitgespreek word.
Valerie Van Ost
Valerie Van Ost (25 Julie 1944 – 10 September 2019) was 'n Engelse aktrise. Sy was bekend vir haar rolle in die rolprent Carry on Doctor (1967) en in die televisiereekse The Avengers (1961), The Tenant of Wildfell Hall (1968), en Arthur of the Britons (1972).
Alison Steadman
Alison Steadman (gebore 26 Augustus 1946) is 'n Engelse aktrise en skryfster. Sy is bekend vir haar rolle in die rolprent Life Is Sweet (1990) en in die televisiereeks Fat Friends (2000).
Bauta
Die bauta (ook gespel as baùta of baùtta; die klemtoon val op die "u") was 'n gestandardiseerde wit masker wat deur adellike burgers van die Republiek Venesië veral in die 18de eeu gedra is om anonimiteit in die privaat en ekonomiese lewe te verseker. Die dra van 'n bauta is deur die Venesiaanse owerheid gereguleer en was verplig vir deelnemers aan sekere politieke besluitnemingsprosesse. Hierby het die masker 'n vergelykbare funksie vervul soos die geheime uitoefening van stemreg in moderne demokrasieë. Die dra van 'n bauta was daarnaas verplig vir vroulike besoekers van toneelopvoerings.
Die bauta is deur manlike en vroulike adellikes gedra en was sodoende, saam met die kleredrag wat gedra is (gewoonlik 'n swart tricorne-hoed en 'n swart mantel, die tabarro), geslagsneutraal. Die gepaste en beleefde aanspreekvorm vir gemaskeerde Venesiaanse burgers was dus "Eerwaardige Masker" of "Meneer/Mevrou Masker" (Siôr of Siôra Maschera in Venesiaans). Die dra van wapens saam met die masker was verbode. Die owerheid het ook dieselfde basiese materiaal vir die vervaardiging van bautas voorgeskryf - geen gesofistikeerde tekstiele of juwele is toegelaat nie sodat die finansiële status van die draer nie geopenbaar is nie. So kon verarmde adellikes, wat aangewese was om te bedel vir oorlewing, hul anonimiteit bewaar.
Opvallend was die masker se uitspringende ken wat draers in staat gestel om het om gesprekke te voer, te drink en te eet terwyl hulle die bauta gedra het.
Yarlung Tsangpo Canyon
Die Yarlung Zangbo Canyon is 'n canyon langs die Yarlung Zangbo-rivier in Tibet, China. Dit word deur sommige as die diepste canyon ter wêreld beskou. Dit is ook effens langer as die Grand Canyon in die Verenigde State van Amerika, wat dit een van die grootste canyons ter wêreld maak.
Die rivier vloei vervolgens deur die laer kloof na die Indiese grens op 'n hoogte van 660 m. Dit vloei dan deur Arunachal Pradesh ('n deelstaat van Indië) voordat dit uiteindelik die Brahmaputra-rivier word.
Ach, lieben Christen, seid getrost, BWV 114
Ach, lieben Christen, seid getrost, BWV 114, is 'n kantate van Johann Sebastian Bach.
Harriet Sansom Harris
Harriet Sansom Harris (gebore 8 Januarie 1955) is 'n Amerikaanse aktrise. Sy is bekend vir haar rolle in die rolprente Addams Family Values (1993), Nurse Betty (2000), en The One (2001), en in die televisiereeks Desperate Housewives (2004).
Erik Hivju
Erik Hivju (gebore 24 September 1947) is 'n Noorse akteur. Hy is bekend vir sy rol in die televisiereeks Borgen skole (1989).
Chronologie van die heelal
Hierdie chronologie van die heelal beskryf die geskiedenis en toekoms van die heelal aan die hand van die Oerknalteorie, die wetenskaplike model wat die ontstaan van die heelal volgens die algemene relatiwiteitsteorie verduidelik.
Die oomblik dat die heelal vermoedelik skielik vanuit ’n uiters klein punt, of singulariteit, begin uitsit het, is bekend as die Oerknal. Vanaf 2013 word dié tydstip beskou as 13,798 ± 0,037 miljard jaar gelede. Die evolusie van die heelal kan in drie fases verdeel word.
Planck-tydperk
Die Planck-tydperk lui die geboorte van die heelal in. In dié tyd bestaan die vier basiese natuurkragte (sterk kernkrag, elektromagnetiese krag, swak kernkrag en swaartekrag) nog nie. Volgens die algemene relatiwiteitsteorie het die hele heelal ontstaan uit een baie klein punt, of singulariteit.
Alle idees oor dié tyd is spekulatief. Heelwat ander modelle bestaan wat grootliks van die Oerknaltoerie verskil.
Groot verenigingstydperk
In dié tydperk, wat volg op die Planck-tydperk, skei swaartekrag van die ander basiese natuurkragte, terwyl die ander verenig bly. Die vroegste elementêre deeltjies en antideeltjies ontstaan.
Elektroswak tydperk
In dié tydperk splits die sterk kernkrag af van die elektrokernkrag en is daar altesaam drie basiese natuurkragte. Ook die oorgang vind plaas van die vakuum na die toestand waarin deeltjes hul rusmassa kry.
Uitdyingstydperk
Dié tydperk word veroorsaak deur die skeiding van die sterk kernkrag. Die heelal ondergaan ’n uiters vinnige uitdying.
Kwarktydperk
Kwarke, elektrone en neutrino's vorm in groot getalle toe die heelal afkoel tot onder 10 biljard grade C.
Die vier basiese natuurkragte neem hul huidige vorm aan. Kwarke en antikwarke vernietig mekaar by kontak, maar in ’n proses bekend as bariogenese oorleef ’n oorskot kwarke.
Hadrontydperk
Die temperatuur van die heelal koel af tot sowat 1 biljoen grade C. Hadrone, insluitende barione soos protone en neutrone, vorm. Oorblyfsels van hierdie oorgang is sekere soorte donker materie (aksione, swartkolke). Dit kon ook die materie ’n nie-homogene struktuur gegee het, wat van invloed was by die latere vorming van atoomkerns.
Leptontydperk
Die meeste (maar nie alle) hadrone en antihadrone vernietig mekaar aan die einde van die hadrontydperk. Neutrone en protone kan nie meer ongehinderd in mekaar oorgaan nie. Die belangrikste gevolg hiervan is dat daar ongeveer sewe keer soveel protone as neutrone is, wat weer tot gevolg het dat die heelal grotendeels uit waterstof bestaan.
Die talryke agtergrondneutrino's wat sedertdien sonder wisselwerkings op ons toestroom, kry nou hul digtheid. Leptone (soos elektrone) en antileptonen (soos positrone) oorheers die massa van die heelal. Verskillende moontlike vorme van donker materie onttrek hulle in dié stadium aan die wisselwerkings met normale materie.
Kort daarna vind die laaste groot vernietiging van antimaterie plaas: elektrone en positrone verplaas hul hitte na die agtergrondfotone, wat daardeur nou effens meer energie het as neutrino's.
Nukleosintese
Die temperatuur van die heelal daal tot sowat 1 miljard grade C, waarop protone en neutrone aan mekaar bly vasklou. Dié proses word nukleosintese genoem.
Die oorgrote meerderheid van alle neutrone vorm saam met protone heliumkerns. Van die res vorm die grootste deel deuteriumkerns, en dit wat oorbly, vorm hoofsaaklik litium en ’n minimale hoeveelheid swaarder elemente.
Fotontydperk
Tydens dié lang tydperk van geleidelike afkoeling word die heelal gevul met plasma: ’n warm, ondeursigtige massa atoomkerns en elektrone. Nadat die meeste leptone en antileptone mekaar aan die einde van die leptontydperk vernietig het, oorheers die fotone die energie van die heelal.
Rekombinasietydperk
Terwyl die temperatuur van die heelal daal tot sowat 3 000 grade C (ongeveer die helfte van dié op die Son se oppervlak) en die digtheid ook bly daal, vang elektrone waterstof- en heliumatome op (beter bekend as rekombinasie), waardeur die elektriese lading wat die elektrone met hul saamdra, geneutraliseer word. Met die elektrone wat nou aan atome gebind is, word die heelal eindelik deursigtig vir lig.
Terwyl die heelal uitdun, neem die wisselwerking tussen die materie en straling af. Die vervaardiging van fotone eindig vroeg, terwyl die energieuitwisseling tussen die deeltjies nog ’n tyd lank voortduur. Die laaste fase van die omskakeling van die oorspronklike energie in die meeste agtergrondfotone wat ons nou waarneem, vind ook in dié tydperk plaas.
Teen die einde van dié tydperk bestaan die heelal uit sowat 75% waterstof en 25% helium, met net spore van litium.
"Donker eeue"
Die tydperk ná die vorming van die eerste atome en voordat die eerste sterre verskyn, word die "donker eeue" genoem. Hoewel fotone steeds aktief is, is die heelal donker. Met net verspreide materie wat oorgebly het, is daar min aktiwiteit in die heelal ná hierdie tydperk en dit word oorheers deur geheimsinnige donker materie.
Mache dich, mein Geist, bereit, BWV 115
Mache dich, mein Geist, bereit, BWV 115, is 'n kantate van Johann Sebastian Bach.
Chronologie van die heelal
Struktuurvorming
Die struktuurvorming van die heelal het in verskeie stappe plaasgevind, met klein liggame wat voor groter stelsels gevorm het:
Borgias
Die Borgia-familie (Italiaans: [ˈbɔrdʒa], Spaans: Borja [ˈborxa], Katalaans: Borja [ˈbɔɾdʒa]) was 'n skatryk Spaans-Italiaanse familie in die 15de en 16de eeu. Die familie word onthou vir hulle wrede vasberadenheid om politieke mag te bekom en hul korrupte houvas op die pousdom tydens die Renaissance. Daar word selfs beweer dat hulle die eerste kriminele familie, 'n voorloper van die Italiaanse mafia, was. Onder die talle beskuldigings teen die familie was bloedskande, owerspel en selfs moord.
Amanda Lind
Amanda Sofia Margareta Lind (née Johansson, gebore 2 Augustus 1980) is 'n Sweedse politikus vir die Miljöpartiet (Groen Party). Sedert 2019 is sy die nuwe minister van kultuur en demokrasie in die Löfven-kabinet.
Chronologie van die heelal
Reïonisasie
Die eerste sterre en kwasars begin vorm vanweë die samedrukking van gas weens swaartekrag. Die intense straling wat hulle uitstraal, reïoniseer die omringende heelal. Van dié tydstip af bestaan die grootste deel van die heelal uit plasma.
Amanda Lind
Lind het grootgeword in Luleå. Haar pa was 'n priester en haar ma was 'n apteker. Sy het in 1999 'n lid van Miljöpartiet geword.
Borgias
Toe Alfonso (die biskop van Valencia) 'n kardinaal word, vestig die familie hulself in Italië. Hulle was oorspronklik van Borja in Aragón (Spanje) afkomstig. In 1455 word Alfonso tot pous verkies en neem hy die naam Callixtus III aan. Vanuit dié amp het hy sy familielede vir belangrike posisies benoem.
Chronologie van die heelal
Stervorming
Die eerste sterre, mees waarskynlik Populasie III-sterre, begin die ligte elemente wat met die Oerknal gevorm het (waterstof, helium en litium), omskakel in swaarder elemente. Geen Populasie III-sterre is al waargeneem nie, en ons begrip van hul vorming en evolusie kom van rekenaarmodelle.
Borgias
Die familie se patriarg, Rodrigo Borgia (1431–1503), 'n neef van Alfonso, word eers 'n biskop, toe kardinaal (1456) en later adjunk-kanselier van die Heilige Stoel. In 1492 word hy die pous onder die naam Alexander VI. Hy vervul hierdie funksie vir elf jaar.
Amanda Lind
Sy is getroud met die rolprentmaker Björn Ola Lind. Die egpaar het twee kinders.
Chronologie van die heelal
Vorming en evolusie van sterrestelsels
Groter volumes materie word saamgedruk en vorm sterrestelsels. Populasie II-sterre vorm vroeg in dié proses en Populasie I-sterre later.
Borgias
Rodrigo Borgia se seun en dogter was Cesare Borgia (1476–1507) en Lucrezia Borgia (1480–1519). Lucrezia Borgia het die hertogin van Ferrara geword en het die beste skrywers en kunstenaars genooi om by haar tuis te gaan. Haar broer Cesare Borgia was ’n suksesvolle soldaat en heerser. Die prins in Niccolò Machiavelli se boek Die vors is op hom gegrond.
Chronologie van die heelal
Vorming en evolusie van sterrestelsels
Johannes Schedler het in ’n projek die kwasar CFHQS 1641+3755 altesaam 12,7 miljard ligjare van hier geïdentifiseer – dit is gevorm toe die heelal net 7% so oud soos nou was. Op 11 Julie 2007 het Richard Ellis van die Kaliforniese Tegnologie-instituut in Pasadena en sy span op Mauna Kea ses stervormende sterrestelsels sowat 13,2 miljard ligjare van hier met ’n Keck II-teleskoop ontdek – hulle is dus gevorm toe die heelal net 500 miljoen jaar oud was. Net sowat 10 sulke buitengewoon vroeë voorwerpe is tans bekend.
Borgias
Ná die dood van Alexander VI (in 1503) verloor die familie egter baie van sy invloed.
Chronologie van die heelal
Vorming en evolusie van sterrestelsels
Die Hubble-ultradiepveld wys hoe ’n paar kleiner sterrestelsels verenig het om groteres te vorm. Hulle is 13 miljard ligjare van die Aarde af en het dus gevorm toe die heelal net 5% so oud soos nou was.
Die dun skyf van die Melkweg het na raming 8,8 miljard jaar gelede gevorm.
Vorming van groepe, swerms en superswerms
Swaartekrag veroorsaak dat sterrestelsels na mekaar toe aangetrek word en groepe stelsels, swerms en superswerms vorm.
Ontstaan en evolusie van die sonnestelsel
Die Sonnestelsel begin 4,6 miljard jaar gelede vorm, sowat 9 miljard jaar ná die Oerknal. ’n Deel van ’n molekulêre wolk van waterstof en spore van ander elemente word deur swaartekrag saamgepers en vorm ’n groot sfeer in die middel wat later die Son word, sowel as ’n omringende protoplanetêre skyf. Eindelik vorm ’n magdom voorwerpe uit die skyf en dit word nog later planete, asteroïdes en komete.
Die Son is ’n laatgenerasie-ster en bevat onder meer elemente wat deur vorige generasies geskep is.
Uiteindelike lot
Nes met die vertolking van gebeure in die baie vroeë heelal, is vooruitgang in basiese fisika nodig om te weet wat die heelal se uiteindelik lot sal wees. Hier onder is ’n paar moontlikhede.
Lot van die Sonnestelsel
Oor ’n tydperk van 1 miljard jaar of langer sal die Aarde en die Sonnestelsel onstabiel raak. Die Aarde se bestaande biosfeer sal na verwagting oor sowat 1 miljard jaar verdwyn omdat die Son se toenemende hitte die bestaan van lewe en vloeibare water onmoontlik sal maak; die Aarde se magneetvelde, ashelling en atmosfeer is onderworpe aan langtermynveranderings; en die Sonnestelsel self sal eindelik chaoties raak.
Oor sowat 5,4 miljard jaar sal die Son se kern warm genoeg word om waterstoffusie in sy omringende laag te begin. Die buitenste lae van die Son sal geweldig uitsit en die Son sal ’n stadium binnegaan bekend as die rooireusfase. Binne 7,5 miljard jaar sal die Son uitsit tot ’n radius van 1,2 AE; dit is 256 keer so groot soos nou. Eindelik sal die Aarde en ander twee binneste planete in die Son verdwyn en vernietig word. Die Son sal nog ’n paar miljard jaar lank bestaan totdat net sy kern oorbly as ’n witdwerg. Ná nog etlike miljarde jare sal die Son heeltemal ophou skyn en ’n swartdwerg word.
Amoer-luiperd
Die Amoer-luiperd (Panthera pardus orientalis) is een van die eksotiese diersoorte wat in Siberië voorkom, veral in die Russiese Verre-Ooste, asook in die bergagtige gebiede van die taiga en gematigde woude. Dis een van die skaarsste katsoorte in die wêreld en net sowat 30 tot 45 van hulle is in die natuur oor.
Chronologie van die heelal
Groot Uiteenskeuring
Hierdie scenario is net moontlik indien die digtheid van donker energie oneindig toeneem. In dié geval sal die uitdyingstempo van die heelal sonder perke versnel. Stelsels wat deur swaartekrag gebind word, soos sterrestelselswerms, sterrestelsels en eindelik ook die Sonnestelsel, sal uitmekaargeruk word. Op die ou end sal die uitdying so vinnig verloop dat dit die elektromagnetiese kragte wat molekules en atome bymekaarhou, sal oorkom. Dan sal selfs atoomkerns eindelik uitmekaargeruk word en die heelal soos ons dit ken, sal as ’n ongewone soort swaartekragsingulariteit eindig.
Teen daardie tyd sal die uitdyingstempo van die heelal oneindigheid bereik het sodat alle kragte (ongeag hoe groot) wat voorwerpe saambind (ongeag hoe sterk) deur die uitdying oorweldig sal word, en alles sal letterlik uitmekaargeskeur word.
Groot Samepersing
As die energiedigtheid van donker materie negatief is of die heelal ’n geslote vorm het, is dit moontlik dat die uitdying van die heelal omgekeer sal word en dat dit dan inmekaargepers sal word tot in ’n warm, digte toestand of totdat dit ’n swartkolksingulariteit vorm. Laasgenoemde sal dan òf die einde van die heelal wees òf opnuut ’n oerknal tot gevolg hê.
Huidige waarnemings dui daarop dat hierdie model onwaarskynlik is en dat die heelal sal aanhou uitsit.
Bobbejaan Klim die Berg
Bobbejaan klim die berg is 'n Afrikaanse liedjie
Lirieke
Bobbejaan klim die berg, so haastig en so lastig; bobbejaan klim die berg, so haastig en so lastig; bobbejaan klim die berg om die boere te vererg. Hoera vir die jollie bobbejaan!
O moenie huil nie, o moenie treur nie, die Stellenbosse boys kom weer. O moenie huil nie, o moenie treur nie, die Stellenbosse boys kom weer.
Dlouhé stráně-hidrokragstasie
Dlouhé stráně-hidrokragstasie is 'n groot pompopgaarskema in die Tsjeggiese Republiek, geleë op die Desná-rivier. Dit het 2 turbines met 'n nominale krag van 325 megawatts elk, met 'n totale kapasiteit van 650 megawatts. Die verhewe reservoir is geleë op die Dlouhé Stráně berg, bo seevlak en die kopturbines is. Dit het die grootste omkeer-water-turbine in Europa.
Pous Evaristus
Evaristus, was die vyfde pous van die Rooms-Katolieke Kerk, en het regeer van 98 tot 105. Sy voorganger was Pous Clemens I en sy opvolger was Pous Alexander I. Hy word ook Aristus genoem. Evaristus beteken ‘welgevallige’. Daar is maar min oor hom bekend. Volgens die Liber Pontificalis was hy van Griekse afkoms uit Antiogië, maar sy Joodse vader met die naam Judah, was uit Betlehem. Hy is tot pous verkies tydens die bewind van keiser Domitianus.
Evaristus was die grondlegger van die kollege van kardinale, die liggaam wat later verantwoordelik sou word vir die verkiesing van pouse. Hoewel ongegrond, word hy as martelaar vereer. Evaristus is heilig verklaar deur die kerk en sy feesdag is 26 Oktober.
Supercars-kampioenskap
Supercar-renne vind in al die Australiese state en die Noordelike Gebied plaas, met die Australiese Hoofstadgebied wat voorheen die Canberra 400 gehouisves het. 'n Internasionale ronde word gehou in Nieu-Seeland, terwyl dit al voorheen gehou is in China, Bahrein, die Verenigde Arabiese Emirate en die Verenigde State van Amerika. 'n Nie-kampioenskapsbyeenkoms is ook gehou ter  ondersteuning van die Australiese Grand Prix.
Renformate wissel vir byeenkomste met snelrenne tussen 100 en 200 kilometer in lengte, straatrenne tussen 125 en 250 km in lengte, en twee-bestuurder-uithourenne gehou by Sandown, Bathurst en die Gold Coast. Die reeks word uitgesaai in 137 lande en het 'n gemiddelde bywoning van meer as 100,000, met meer as 250,000 toeskouers by groot geleenthede soos die Clipsal 500.
Škoda Auto
Škoda Auto, a.s. is 'n Tsjeggiese motorvervaardiger gebaseer in Mladá Boleslav. Die maatskappy is in 1895 gestig deur Václav Laurin en Václav Klement. In die eerste tien jaar het Laurin & Klement fietse en motorfietse vervaardig, en in 1905 hul eerste motorvoertuig. In 1925 is Laurin & Klement, wat deur die Eerste Wêreldoorlog verswak is, uitgekoop deur die Škoda Groep. In 2010 word die volgende modelle geproduseer: Škoda Citigo, Škoda Fabia, Škoda Rapid, Škoda Octavia, Škoda Superb, Škoda Roomster, Škoda Yeti. Die maatskappy is tans 'n filiaal van Volkswagen.
Fairview, Johannesburg
320px|links|duimnael|'n Uitsig uit die brandweertoring in Fairview op onder meer die [[NG gemeente Jeppestown|Jeppestownse kerk omstreeks 1912.]]